te veel vet maar bmi te laag?? | Health24
Posted by: Betty boob | 2008/10/14
te veel vet maar bmi te laag??
Ek is 1.7m en weeg 52kg wat seker ' n klein bietjie min is - ek dink ek lyk ' n bietjie benerig op sekere plekke - oral BEHALWE my borste. (En ek voel meestal vreeslik moeg.)
Wat kan ek doen om vet te verloor maar meer te weeg sodat ek ' n normale BMI kan hê maar nie buitensporige monsteragtige groot borste nie?
Beste Betty Boob
As ek jou nou reg verstaan dan is jy alreeds baie maer (jou BMI = 18 wat besonder laag is), en jy wil gewig toeneem, maar jy wil nie dat die ekstra gewig op jou borste gaan sit nie? Wel as jou liggaamsbou (wat geneties bepaal word - daar is seker ook ander vroulike lede van jou gesin wat groot borste het), bepaal dat jy groot borste het, dan sal mens nie kan verhoed dat deel van die ekstra energie wat jy inneem ook in hierdie sg. "vetopslagplek" gestoor gaan word nie. Maar onthou as die res van jou liggaam minder benerig is, dan sal jou borste ook nie so groot lyk nie. Ek wil jou aanmoedig om wel pogings aan te wend om gewig op te tel, want 'n BMI van 18 is gans te laag. Lees gerus die artikels oor gewigstoename: kliek op 'Diet' bo aan hierdie bladsy en dan op 'Diet Basics' en 'Weight gaining' en lees die artikels. Firmas soos Fresenius Kabi en Nestle, onder andere, maak maaltydsupplemente. Bel Fresenius by (011) 203-2000, of die Nestle Verbruikersdienste by 0860 09 6789 en vra hulle oor "Nutritional Supplements" om jou energie-inname te verhoog. Basies behoort jy meer kos in te neem, of deur geleidelik jou kosinname by elke maaltyd te verhoog, of deur supplemente BENEWENS jou gewone maaltye in te neem (nie om maaltye te vervang nie!), of deur meer gesonde versnaperings tussen maaltye te eet. As jy 200 ml van 'n maaltyd supplement soos Fresubin 3 x dag gebruik, behoort jy 1kg per week op te tel. Jou ideale gewig is omtrent 63 kg.